קרב גוודלקנל
אוגוסט: פתיחת המערכה > קרב טנרו

בתגובה לנחיתת בעלות הברית בגוודלקנל הטילה המפקדה הקיסרית את מטלת כיבוש האי מחדש על הארמייה ה-17 של הצבא היפני הקיסרי, יחידה בסדר גודל של גיס ששהתה ברבאול, תחת פיקודו של לוטננט-גנרל הארוקיצ'י היאקוטאקה. בפעולת הכיבוש מחדש סייעו משחתות הצי היפני המשולב תחת פיקודו של אדמירל איסורוקו יממוטו מבסיסו בלגונת טרוק, שהשיטו את החיילים היפנים לגוודלקנל, וכן מטוסים מזרוע האוויר של הצי, שסיירו בשמי האי. לארמייה ה-17, שבאותה עת עסקה בפעילות במערכה בגינאה החדשה, היו יחידות ספורות בלבד אותן יכלו לשלוח לגוודלקנל. מתוכן חטיבת הרגלים ה-35, תחת פיקודו של מייג'ור גנרל קיוטאקה קווגוצ'י, הייתה בפלאו, הרגימנט הרביעי היה בפיליפינים והרגימנט ה-28 שהה בספינות בסביבות גואם. יחידות אלה החלו להפליג לכיוון גוודלקנל דרך טרוק ורבאול, והרגימנט ה-28, שהיה הקרוב ביותר, הגיע ראשון לאי. כוח חלוץ מרגימנט זה, שכלל 917 חיילים בפיקודו של קיונאו איצ'יקי, הונחת ממשחתות על החוף בטאיבו, מזרחית למתחם המוגן של לונגה, בליל 19 באוגוסט, וצעד 14 קילומטר לכיוון מתחם הנחתים.
מכיוון שהעריכו לא נכונה את עוצמת כוחות בעלות הברית על האי, פתח הכוח היפני במתקפה חזיתית על עמדות הנחתים בנחל אליגטור (Alligator Creek), מזרחית למתחם ההגנה, בשעות הבוקר המוקדמות של 21 באוגוסט. כל ההתקפות היפניות נהדפו והם ספגו אבדות כבדות, כולל מפקד הכוח, איצ'יקי. עם עלות השחר ערכו הנחתים מתקפת-נגד על שרידי הכוח היפני בסיוע מחלקה של טנקים קלים, וחיסלו את מרביתו. 128 החיילים ששרדו מכוח איצ'יקי נסוגו חזרה לטאיבו, דיווחו למפקדת הארמייה ה-17 על תבוסתם והמתינו להוראות ולתגבורת מרבאול.
| יחידות הארמייה ה-17 שהשתתפו בקרב גוודלקנל> דיוויזיות | יחידות הארמייה ה-17 שהשתתפו בקרב גוודלקנל>  רגימנטים | יחידות הארמייה ה-17 שהשתתפו בקרב גוודלקנל>  מצבת כוחות (חיילים) | יחידות הארמייה ה-17 שהשתתפו בקרב גוודלקנל>  |
| --- | --- | --- | --- |
| דיוויזיית הרגלים השנייה  לוטננט גנרל מסאו מרויאמה |  מפקדת הדיוויזיה  מפקדת הרובאים  הרגימנט הרביעי  הרגימנט ה-16  הרגימנט ה-29  רגימנט הארטילריה השני  רגימנט ההנדסה השני  הרגימנט התעבורה השני  יחידת קשר  יחידות רפואיות |  271 חיילים  88 חיילים  2,300 חיילים  2,300 חיילים  2,330 חיילים  851 חיילים  664 חיילים  317 חיילים  159 חיילים  469 חיילים סה"כ: 9,747 חיילים |  |
| הדיוויזיה ה-38  לוטננט גנרל טדיושי סאנו |  מפקדת הדיוויזיה  מפקדת הרובאים  הרגימנט ה-228  הרגימנט ה-229  הרגימנט ה-230  רגימנט ארטילריית ההרים ה-38  רגימנט ההנדסה ה-38  הרגימנט התעבורה ה-38  יחידת קשר  יחידות רפואיות |  89 חיילים  69 חיילים  2,431 חיילים  580 חיילים  2,300 חיילים  250 חיילים  520 חיילים  301 חיילים  91 חיילים  85 חיילים סה"כ: 6,696 חיילים |  |
| החטיבה ה-35  מייג'ור גנרל קיוטאקה קווגוצ'י |  מפקדת החטיבה  הרגימנט ה-124  הרגימנט ה-28 (איצ'יקי)  פלוגת הטנקים הקלים הראשונה  גדוד הנ"ט השני  גדוד הנ"ט השישי  גדוד הנ"ט התשיעי  רגימנט הארטילריה הרביעי  רגימנט ארטילריית ההרים העשירי  רגימנט ארטילריית ההרים ה-20  הסוללה השנייה של רגימנט הארטילריה השביעי  הסוללה השנייה של רגימנט הארטילריה ה-21  גדוד המרגמות השלישי  גדוד הנ"מ ה-38  גדוד הנ"מ ה-45  הסוללה הראשונה של גדוד הנ"מ ה-47  יחידת סלילת כבישים |  129 חיילים  3,300 חיילים  1,885 חיילים  100 חיילים  123 חיילים  226 חיילים  104 חיילים  548 חיילים  442 חיילים  259 חיילים  146 חיילים  123 חיילים  404 חיילים  416 חיילים  119 חיילים  79 חיילים  247 חיילים סה"כ: 9,150 חיילים |  |
| הארמייה ה-17 לוטננט גנרל הארוקיצ'י היאקוטאקה |  יחידות מפקדת הארמייה  יחידות תעבורה  יחידות ימיות |  396 חיילים  383 חיילים  2,745 חיילים סה"כ: 3,524 חיילים |  |
| סה"כ: |  |  29,117 חיילים |  |
| הערות:  ↑  הדיוויזיה הגיעה לגוודלקנל בין 5 בספטמבר ו-4 באוקטובר.  ↑  הדיוויזיה הגיעה לגוודלקנל ב-5–15 בנובמבר.  ↑  החטיבה הגיעה לגוודלקנל בין 29 באוגוסט ו-5 בספטמבר, ואיתה הגיע יתר הרגימנט ה-28.  ↑  יחידתו של איצ'יקי הגיעה לגוודלקנל ב-18–24 באוגוסט.  | הערות:  ↑  הדיוויזיה הגיעה לגוודלקנל בין 5 בספטמבר ו-4 באוקטובר.  ↑  הדיוויזיה הגיעה לגוודלקנל ב-5–15 בנובמבר.  ↑  החטיבה הגיעה לגוודלקנל בין 29 באוגוסט ו-5 בספטמבר, ואיתה הגיע יתר הרגימנט ה-28.  ↑  יחידתו של איצ'יקי הגיעה לגוודלקנל ב-18–24 באוגוסט.  | הערות:  ↑  הדיוויזיה הגיעה לגוודלקנל בין 5 בספטמבר ו-4 באוקטובר.  ↑  הדיוויזיה הגיעה לגוודלקנל ב-5–15 בנובמבר.  ↑  החטיבה הגיעה לגוודלקנל בין 29 באוגוסט ו-5 בספטמבר, ואיתה הגיע יתר הרגימנט ה-28.  ↑  יחידתו של איצ'יקי הגיעה לגוודלקנל ב-18–24 באוגוסט.  |  |